Валери Иванов
Автобиография

chitanka.info

Аз нямам близък в този свят

освен:

жена,

която припознавам;

угрижен брат,

когото съжалявам;

и майка —

стенеща и недоволна,

намусена, сърдита, вечно болна…

Това е целият ми капитал.

Нима напразно съм живял!?

Аз нямам нищо в този свят

освен:

квартирен ключ

и папка бели листи;

професия на пълен щат;

наследниче,

което ми е син;

и образец на автобиография — един:

Аз: Иванов, Валери Иванов

Звание: Българин

Достойнство: Космополит

Особени белези: Петнист

Състояние на духа: Тревожен

Талант: Даровит

Общо здравословно състояние: Белодробно

Един порок /за досието/: Разсеян

Най-голяма гордост: Трудолюбив

Приблизителна възраст: Достатъчна

Обществени контакти: Единак

Етикеция и маниери: Щастлив

Тежест и ценз: Магистър-филолог

Брак: Пожелал

Ярки изяви: Неудостояван

Хляб имал ли е?: Не е гладен!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.